'''Postkolonialisme''' eller '''postkoloniale studier''' er en [[akademisk disciplin]], der har til formål at undersøge [[kolonialismen]] og [[Imperialisme|imperialismens]] kulturelle arv, både i de tidligere [[Koloni|kolonier]] og i [[Kolonimagt|kolonimagterne]]. Det postkoloniale (egtl.:"det efterkoloniale") kan betyde både tiden, der kommer efter kolonitiden, og den måde, hvorpå den kulturelle imperialisme fortsat påvirker de tidligere kolonier, efter at disse blev frie nationer.<ref>Gregers Friisberg</ref> Postkolonialismen kombinerer [[Metode|metoder]] og [[Teori|teorier]] fra [[samfundsvidenskab]] og [[humaniora]], og er inspireret af både [[postmodernismen]] og [[poststrukturalismen]]. Fra poststrukturalismen har disciplinen lånt forskellige koncepter, blandt andet [[Michel Foucault|Michel Foucaults]] teorier om forholdet mellem viden og magt, og [[Jacques Derrida|Jacques Derridas]] metode til dekonstruktion af sproget.<ref>McLeod, John. Beginning Postcolonialism. 2. Edition, Reprinted ed. Manchester: Manchester UP, 2010. Print. Beginnings. 27</ref> Grundlæggende er postkoloniale studier en undersøgelse af forholdet mellem (tidligere) kolonier og kolonimagter, samt det sprog og de [[Narrativ|narrativer]] der omgiver kolonialismen, hvor målet er at dekonstruere det koloniale.<ref>Young, Robert J.C. ''Postcolonialism, a Very Short Introduction.'' Oxford: Oxford UP, 2003. Print.</ref>
Filosofi Litteratur